recursal/SuperWikiNEXT-32B huggingface dataset:
Vehmersalmen koulu
**Vehmersalmen koulu** on Kuopion Vehmersalmella toimiva suomenkielinen yhtenäiskoulu (luokka-asteet 1–9). Koulun alakoulua käy lukuvuonna 2022 -2023 noin 150 oppilasta. 

Koulu toimii osoitteessa Vehmersalmenkatu 27. Koulurakennus koostuu kolmesta erillisestä vuonna 1966 yläkouluksi suunnitellusta ja rakennetusta osasta (A-, B. ja C-rakennus). Alkujaan erilliset rakennukset on yhdistetty vuoden 2005 peruskorjauksessa suljetuilla katosrakenteilla yhdeksi kokonaisuudeksi. Rakennus A on luokkarakennus ja C työpajarakennus, jossa on teknisen ja tekstiiliopetuksen luokkatilat. Rakennus B:ssä on ruokasali ja liikuntatila sekä kirjastotilat. B-osaa on laajennettu kahdesti, vuonna 1988 kirjaston laajennus sekä vuonna 2005 keittiön laajennus. Kirjaston kirjastoautohalli on muutettu myöhemmin kuntosaliksi. Rakennus D on entinen alakoulu, joka on rakennettu vuonna 1930 Vehmersalmen kansakouluksi. Tilat on peruskorjattu vuonna 2005. Vuoden 2021 alusta D-rakennuksessa eli vanhassa kolmikerroksisessa kansakoulussa toimii Vehmersalmen päiväkoti (ent. Poijun päiväkoti).

Vehmersalmen nuorisotoimen nuorisotila siirtyi loppukesällä 2022 Vehmersalmen koulun C-rakennukseen.

Lähteet
-------

1. 1 2  Kuopion kaupungin peruskoulutArkistoitu kopio Kuopion kaupunki, kuopio.fi.  Arkistoitu 20.9.2016. Viitattu 30.8.2016.
2. 1 2  Kuopion karttapalvelu (Aluejaot-kohdasta tehdään valinta *Kaupunginosat* ja Palvelut-kohdasta valinta *Koulutus - Peruskoulut ja lukiot*) Kuopion kaupunki, kuopio.fi. Viitattu 30.8.2016.
3. ↑  Yhteystiedot, Vehmersalmen koulu Kuopion kaupunki via peda.net. Viitattu 13.4.2023.
4. 1 2  Vehmersalmen koulu Kuopion kaupunki via peda.net. Viitattu 30.8.2016.
5. ↑  Lintunen, Katja et.al.: Vehmersalmen päiväkodin hankesuunnitelma (PDF)  19.03.2019. Kuopion kaupunki. Viitattu 13.4.2023.
6. ↑  Vehmersalmen päiväkoti *peda.net*.  Arkistoitu 13.4.2023. Viitattu 13.4.2023.
7. ↑  Lintunen, Katja et.al.: Vehmersalmen nuorisopalvelut, Väistötilasuunnitelma  20.5.2022. Kuopion kaupunki, Kuopion Tilapalvelut. Viitattu 13.4.2023.
**Coconut Girl** oli suomalainen popyhtye ja musiikkiprojekti, jonka muodostivat Coconut Girl -nimellä esiintynyt **Paula Hagert** ja kaksi taustatanssijaa.

1990-luvun loppupuolella musiikkipromoottorit Kari Hynninen ja Pequ Nieminen saivat ajatuksen luoda Suomen markkinoille Dr. Bombayta tai Aquaa vastaavan artistin. He löysivät nuoren romanitytön Paula Hagertin, joka osasi laulaa ja tanssia ja nimesivät tämän Coconut Girliksi. Coconut Girlille luotiin taustatarina, jonka mukaan hän oli syntynyt Havaijilla suomalaisen sairaanhoitajan ja havaijilaisen DJ:n lomaromanssin seurauksena. Hagertille opetettiin muutamia havaijinkielisiä lauseita ja hän antoi lehdistölle haastatteluja. Seitsemän Päivää -lehti halusi maksaa tytön matkan Havaijille tapaamaan isäänsä. Promoottori Nieminen kertoi tytön olevan kiireinen ja matka saatiin siirettyä. Promoottoreiden juoni paljastui kun Hagertin sukulaiset alkoivat ottaa yhteyttä lehtiin ja paljastivat totuuden tytön taustasta. Paljastus aiheutti jonkin verran kohua mediassa.

Coconut Girl julkaisi yhden albumin vuonna 1999. Levyn kappaleita kirjoittamassa ja tuottamassa olivat muun muassa ruotsalainen tuottajaduo Twin ja englantilainen James Black.

Diskografia
-----------

* *Fly Away* (albumi, 1999)
* Fantasy (single, 1999)
* Call 911 (maxisingle, 1999)
* Fly Away (maxisingle, 1999)

Lähteet
-------

1. ↑  Tuulikki Haaranen: It's All About The Song  syyskuu 2005. Sibelius-akatemia.  Arkistoitu 25.5.2021. Viitattu 25.5.2021.
2. ↑  Coconut Girl *Discogs*. Viitattu 25.5.2021.
Sukkuladiplomatia-termiä käytettiin ensimmäiseksi Henry Kissingeristä, joka on kuvassa toisena oikealta keskustelemassa arabimaiden ulkoministerien (kaksi vasemmanpuoleisinta miestä) kanssa vuonna 1974.
**Sukkuladiplomatia** tarkoittaa neuvottelutapaa, jossa välittäjä sukkuloi edestakaisin kiistan osapuolten, kuten valtioiden, välillä. Nimityksen otti käyttöön Yhdysvaltain media ulkoministeri Henry Kissingerin neuvotellessa Jom Kippur -sodan osapuolten, arabimaiden ja Israelin välillä, vuosina 1974–1975. Yhdysvaltain ulkoministeri Alexander Haig harjoitti vuonna 1982 sukkuladiplomatiaa Britannian ja Argentiinan välillä Falklandin sodan aikana.

Lähteet
-------

1. ↑  shuttle diplomacy *Merriam-Webster*. Viitattu 8.2.2022.
2. ↑  Shuttle Diplomacy and the Arab-Israeli Dispute, 1974–1975 *Office of the Historian, Foreign Service Institute*. United States Department of State. Viitattu 8.2.2022.
3. ↑  Falklands: British resolve, US diplomacy; Haig will shuttle between London, Buenos Aires *The Christian Science Monitor*.  8.4.1982. Viitattu 8.2.2022.
**Kazakstan** on osallistunut **Turkvision laulukilpailuun** kolme kertaa, vuonna 2013, 2014 ja 2015.

Historia
--------

### 2013

Kazakstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Rin'go kappaleella "Birlikpen Alğa" (Бірлікпен алға). Turkvision laulukilpailun semifinaalissa Rin'go pääsi jatkoon ja sijoittui finaalissa yhdeksänneksi 178 pisteellä.

### 2014

20. heinäkuuta 2014 ilmoitettiin että Kazakstan osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Žanar Dugalova kappaleella "Izin Korem" (Ізін көрем). Kilpailun semifinaalissa Dugalova sai 198 pistettä, sijoittui kolmanneksi ja pääsi finaaliin. Finaalissa hän voitti Kazakstanille ensimmäisen voiton 225 pisteellä.

### 2015

Kazakstan osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Orda kappaleella "Olay Emes". Finaalissa Orda sai 185 pistettä ja sijoittui toiseksi.

### 2017

Kazakstan osallistui uudelleen vuoden 2017 kilpailuun, joka olisi järjestetty maan pääkaupungissa Astanassa. Edustajaksi oli valittu Dimaš Qudajbergen.

Kilpailijat
-----------

Värien selitykset
  Voitto
  Toinen
  Kolmas
  Viimeinen

| Vuosi | Artisti(t) | Kieli | Kappale | Sija | Pisteet | Semif. | Pisteet |
| --- | --- | --- | --- | --- | --- | --- | --- |
| 2013 | Rin'go | Kazakki | "Birlikpen Alğa" (Бірлікпен алға) | 9 | 178 | Jatkoon | – |
| 2014 | Žanar Dugalova | Kazakki | "Izin Korem" (Ізін көрем) | 1 | 176 | 3 | 198 |
| 2015 | Orda | Kazakki | "Olay Emes" (Олай емес) | 2 | 185 | Ei semifinaalia |
| 2016 | Kilpailu peruttu |
| 2017 | Dimaš Qudajbergen | Kilpailu peruttu |

Lähteet
-------

1. ↑  Granger, Anthony: Türkvizyon 2013: Participating Countries Revealed  19.10.2013. Eurovoix.com. Viitattu 6.12.2015. (englanniksi)
2. ↑  Granger, Anthony: Turkvizyon’14: Kazakhstan Wins! *News*.  21.11.2014. Eurovoix.  Arkistoitu 29.11.2014. Viitattu 17.2.2020. (englanniksi)
3. ↑  Granger, Anthony: TURKVIZYON’15: KYRGYZSTAN HAS WON THE THIRD TURKVIZYON SONG CONTEST *News*.  19.12.2015. Eurovoix.  Arkistoitu 22.12.2015. Viitattu 17.2.2020. (englanniksi)
**SS Albertic** oli White Star Line -yhtiön matkustaja-alus. Alus oli alun perin toiminut pohjois-saksalaiselle Norddeutscher Lloyd -yhtiölle, mutta myöhemmin myytiin White Star Linelle.

Rakentaminen
------------

SS Alberticin kölinlasku tapahtui 1914, mutta ensimmäisen maailmansodan vuoksi rakentamista jatkettiin vasta vuonna 1919. Vesillelasku tapahtui 23. maaliskuuta 1920 Bremenissä Pohjois-Saksassa. Vuonna 1923 aluksen osti Royal Mail, ja se nimettiin uudelleen nimellä **Ohio**. White Star Line osti aluksen itselleen vuonna 1927 ja nimesi sen **Alberticiksi**.

Tekniset tiedot
---------------

SS Albertic oli 18 940 rekisteritonnia bruttovetoisuudeltaan. Alus oli 180 metriä pitkä, 21 metriä leveydeltään ja 11 metriä syväydeltään. Aluksella oli kaksi savupiippua ja kaksi mastoa. Aluksella oli 10 laipiota, jotka oltiin osittain asfaltoitu ja osittain sementoitu. Aluksella oli sähkövaloistus ja sukellusvenesignaalilaite. Aluksella oli kaksi nelisylinteristä kolmivaiheista höyrykonetta, joissa oli kahdeksan sylinteriä. Moottoreiden nimellisteho oli 2 788 hevosvoimaa. Alus pystyi kuljettamaan yhteensä noin 1400 matkustajaa.

Historia
--------

Alus aloitti neitsytmatkansa nimellä Ohio 3. huhtikuuta 1923, Hampurista New Yorkiin, Southamptonin ja Cherbourgin kautta.

Vuonna 1927 Royal Mail myi Ohion White Star Lineille miljoonalla punnalla ja nimesi sen Alberticiksi. Albertic uusi reitti oli Liverpoolista Quebeciin ja Montrealiin. Alus aloitti tällä reitillä 22. huhtikuuta 1927. Alberticin reitti vaihtui 5. toukokuuta 1928. Kyseinen reitti oli Lontoosta Quebeciin ja Montrealiin Southamptonin kautta.

### Celtic (II)

Kun White Star Line -yhtiön laiva Celtic (II) oli matkalla joulukuussa 1928, alus jäi jumiin kivikkoon ja sen korvasi Albertic. Albertic siirrettiin New Yorkin Liverpooliin reitille Celticin tilalle ja teki ensimmäisen matkansa tällä reitillä 2. helmikuuta 1929.

Albertic palasi 9. toukokuuta 1930 takaisin vanhalle reitilleen, joka oli Liverpoolista Quebeciin ja Montréaliin.

Viimeiset vuodet
----------------

Albertique teki viimeisen matkan White Star Line lipun alla, Liverpoolista Quebeciin ja Montrealiin, 29. elokuuta 1930, ennen kuin alus siirrettiin Clyde-joelle Skotlantiin.

Toukokuussa 1934, kun Albertic oli edelleen Skotlannissa, White Star liittyi Cunard-lineen. Albertic oli osa Cunard White Star Linen laivastoa, mutta ei koskaan enää purjehtinut matkustaja-aluksena.

Albertic myytiin 34 000 punnalla romutettavaksi Osakaan, Japaniin, vuonna 1934.

Lähteet
-------

1. 1 2  Ohio / Albertic *Greatships.net*. Viitattu 16.2.2019. (englanniksi)
2. 1 2 3 4 5 6 7 8 9  Albertic *White Star Line History Website*. Viitattu 16.2.2019. (englanniksi)
3. 1 2 3  RMS Albertic *Oocities.org*. Viitattu 16.2.2019. (englanniksi)
4. 1 2 3 4 5  Albertic *Titanic-Titanic.com*.  Arkistoitu 5.10.2008. Viitattu 16.2.2019. (englanniksi)
5. ↑  S/S Albertic, White Star Line *Norwat-Heritag*. Viitattu 16.2.2019. (englanniksi)
**Kayseri** on noin 845 000 asukkaan teollisuuskaupunki Kappadokian alueella Turkissa. Kayseri on samannimisen maakunnan pääkaupunki.

Kaupungin historia ulottuu yli viidentuhannen vuoden taakse. Ennen roomalaisia sen nimi oli **Makaza**. Roomalaiset antoivat kaupungille nimen **Caesarea**, jonka translitterointi nykyturkkiin ja muille kielille on johtanut nimiin Kayseri ja Kayzeri.

2000-luvulla eaa. kaupunki oli tärkeä kauppapaikka assyrialaisten ja heettiläisten välisessä kaupassa. Roomalaisten aikana kaupungin väkiluku nousi puoleen miljoonaan. Seldžukit pitivät kaupunkia toisena pääkaupunkinaan 1000-luvun alkupuolella (jaa).

Keski-Anatolian korkein vuori Erciyes sijaitsee Kayserin liepeillä. Se on suosittu talviurheilukeskus.

Kayserin lyseo on arvostettu oppilaitos, josta on valmistunut myös useita nykyisiä ja entisiä ministereitä. Itsenäisyyssodan aikana tilapäinen hallitus kokoontui lyseorakennuksessa.

Kaupunki on tunnettu perinteisistä itämaisista matoistaan. Sinne rakennettiin modernia teollisuutta maailmansotien välisenä aikana ulkomaalaisten asiantuntijoiden avustuksella.

Kaupungilla on kaksi jalkapallojoukkuetta Turkin Superliigassa.

Lähteet
-------

1. 1 2  Turkey Kayseri Citypopulation.de
2. ↑  Erciyes Mountain Big Love Turkey

Aiheesta muualla
----------------

* Kuvia tai muita tiedostoja aiheesta **Kayseri** Wikimedia Commonsissa
**Sandefjord Fotball** on vuonna 1998 perustettu norjalainen jalkapalloseura Sandefjordin kaupungista. Joukkue pelaa kaudella 2022 Norjan korkeimmalla sarjatasolla Eliteserienissä. Se pelaa kotiottelunsa Komplett.no Arenalla.

Historiaa
---------

Sandefjord Fotball perustettiin vuonna 1998 Sandefjord Ballklubbin ja IK Runarin fuusion seurauksena. Seura pelasi historiansa ensimmäisellä kaudella Adeccoligaenissa, jossa se nousi nopeasti kärkijoukkueiden joukkoon. Se oli nousukarsinnoissa kausilla 2002 ja 2003, muttei onnistunut voittamaan niitä. Lopulta kausi 2005 toi kauan odotetun nousun Tippeligaeniin Sandefjordin sijoituttua toiseksi Adecco-ligaenissa. Kausi 2006 on seuran tähän astisen historian menestyksekkäin, sillä se oli pääsarjassa yhdeksäs ja eteni Norjan Cupissa loppuotteluun. Kauden 2007 päätteeksi Sandefjord kuitenkin putosi takaisin Adeccoligaeniin. Visiitti jäi kuitenkin lyhyeksi ja Patrick Walkerin johdolla seura nousi takaisin pääsarjatasolle kauden 2008 päätteeksi. Kaudella 2009 seura sijoittui liigassa hyvin sijalle 8, mutta kausi 2010 oli surkea. Sandefjord voitti ainoastaan kaksi ottelua kauden aikana ja putosi liigajumbona Adeccoligaeniin. 

Sandejord taisteli kausilla 2011–2012 noususta takaisin liigaan, mutta kahden kolmossijan myötä pelit jatkuivat toiseksi korkeimmalla sarjatasolla. Kausi 2013 oli notkahdus kahdeksanneksi, mutta seuraavalla kaudella joukkue nousi Lars Bohinenin johdolla sarjan mestariksi ja takaisin pääsarjatasolle. Kausi 2015 oli joukkueelle vaikea ja seura jäi liigajumboksi pudoten jälleen takaisin 1. divisioonaan.

Saavutukset
-----------

* Norjan Cup
	+ Hopeaa: 2006
* Adeccoligaen: 2014
	+ Hopeaa: 2005, 2008

Aiheesta muualla
----------------

* Virallinen kotisivu
* Blåhvalane (Sinivalaat), virallisen kannattajayhdistyksen kotisivu
* Web-kamera stadionille (Arkistoitu – Internet Archive)

Eliteserien 2022

* Aalesund
* Bodø
* HamKam
* Haugesund
* Jerv
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg
* Strømsgodset
* Tromsø
* Viking
* Vålerenga
**Park Sandara** (kor. 박산다라, s. 12. marraskuuta 1984), tunnetaan paremmin artistinimellä **Dara**, on eteläkorealainen laulaja, tanssija, näyttelijä ja malli. Hänet tunnetaan parhaiten eteläkorealaisen 2NE1-yhtyeen jäsenenä. Hänen nuorempi veljensä, Park Sang-Hyun, paremmin tunnettu nimellä Cheondung, tunnetaan eteläkorealaisen MBLAQ-poikabändin entisenä jäsenenä. 

Vuonna 1995 Sandara ja hänen perheensä muutti Filippiineille. Ennen uraansa Koreassa, Dara sai julkisuutta Filippiineillä, missä hän myös julkaisi musiikkia ja esiintyi televisiossa sekä elokuvissa. Vuonna 2009 Dara julkaisi ensimmäisen korealaisen digitaalisen singlensä, "Kiss".

Ura
---

Sandara syntyi Busanissa, Etelä-Koreassa. Ollessaan 10-vuotias, hän muutti perheensä kanssa Filippiineille. Vuonna 2004, hän osallistui koulun ohella ABS-CBN-kanavan kykyjenetsintäkilpailuun, Star Circle Questiin. Dara sijoittui kisassa toiseksi saatuaan noin puoli miljoonaa tekstiviestiääntä. Dara esiintyi kilpailun jälkeen niin mainoksissa kuin televisiossakin. Hän näytteli elokuvassa Bcus Of U, joka julkaistiin vuonna 2004. Erilaisiin tv-sarjoihin ja -ohjelmiin lukeutui dokumentti My Name is Sandara Park (2004), jonka näki YG Entertainment levy-yhtiön johtaja ja perustaja Yang Hyun Suk. Dokumentin ansiosta elokuussa 2007 Park palasi perheinensä Etelä-Koreaan ja solmi sopimuksen YG Entertainmentin kanssa. 

YG Entertainment julkisti uuden, nelihenkisen tyttöbändin, debytoivan toukokuussa 2009. Yhtiön mukaan uusi bändi oli harjoitellut neljä vuotta ja bändin kappaleiden olevan 1TYM-yhtyeen Teddy Parkin ja Big Bangin G-Dragonin tuottamia. Bändin alkuperäinen nimi oli "21", mutta samannimisen laulajan johdosta bändi uudelleennimettiin 2NE1:ksi. Parkin lisäksi bändissä oli Park Bom, Gong Min-ji ja Lee Chae-Rin. Yhtye työskenteli yhdessä levy-yhtiön poikabändin Big Bangin kanssa levyttäessään kappaleen "Lollipop" joka menestyi välittömästi. 2NE1 debytoi SBS-kanavan The Music Trend-ohjelmassa 17. toukokuuta 2009 kappaleella "Fire". Yhtyeen ensimmäinen mini-albumi "2NE1" oli vuoden 2009 kolmanneksi myydyin albumi Etelä-Koreassa myytyään yli 100,000 kappaletta. Lyhyen tauon jälkeen yhtye palasi vuonna 2010 julkaistessaan ensimmäisen kokopitkän studioalbuminsa To Anyone, joka julkaistiin 9. syyskuuta 2010. Albumi menestyi erittäin hyvin ja myi yli 150,000 kopiota.

Lähteet
-------

1. ↑  산다라박 소개 Mnet.  Arkistoitu 20.9.2019. Viitattu 9.9.2018. (koreaksi)

Aiheesta muualla
----------------

* Sandara Park Internet Movie Databasessa. (englanniksi)
* Sandara Park Melon-palvelussa (koreaksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Korea

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Oscar Wendt** (s. 24. lokakuuta 1985) on ruotsalainen jalkapalloilija, joka on pelannut Saksan Bundesliigan Borussia Mönchengladbachissa kausina 2011–2021. Kaudella 2021–2022 hän edustaa IFK Göteborgia, jossa hän pelasi jo uransa alkupuolella. Hän on pelipaikaltaan useimmiten vasen laitapuolustaja.

Seurajoukkueura
---------------

Wendt pelasi uransa alkuvaiheissa kotikaupunkinsa seurassa IFK Skövdessä, josta hän siirtyi vuonna 2003 IFK Göteborgiin. Hän nousi seuran edustusjoukkueeseen lopullisesti kaudella 2005, jolloin hän pelasi Allsvenskanissa 21 ottelua ja teki niissä yhden maalin. Vuonna 2006 hän siirtyi tanskalaiseen FC Kööpenhaminaan nelivuotisella sopimuksella.

Ensimmäisinä kahtena vuotena Wendt ei aivan saanut vakiinnutettua paikkaansa avauskokoonpanossa, ollen aluksi varavaihto norjalaiselle André Bergdølmolle ja myöhemmin tanskalaiselle Niclas Jensenille. Kuitenkin vuonna 2008 hänestä tuli vakiovalinta oikeaksi puolustajaksi ja samalla hän sai kutsun Ruotsin A-maajoukkueeseen. Vahvat esitykset herättivät muun muassa englantilaisen West Ham Unitedin ja italialaisen Genoan kiinnostuksen.

Wendt pelasi Kööpenhaminan joukkueessa Mestarien liigassa kausilla 2006–2007 ja 2010–2011 yhteensä 12 ottelua. Hän pelasi seuran paidassa 138 liigaottelua ja voitti Tanskan Superliigan neljästi, vuosina 2007, 2009, 2010 ja 2011 sekä Tanskan cupin 2009.

Kesäkuussa 2011 Wendt siirtyi saksalaiseen Borussia Mönchengladbachiin ilmaisella siirrolla, sopimus oli alun perin pituudeltaan kolme vuotta. Hän pelasi kymmenen kauden aikana 244 bundesliigaottelua, joissa hän teki 16 ja syötti 18 maalia. Mestarien liigassa hän pelasi 15 ottelua ja teki maalin marraskuussa 2020 kotiottelussa FK Šah’tar Donetskia vastaan. Eurooppa-liigassa hän pelasi 21 ottelua Borussian joukkueessa.

Maajoukkueura
-------------

Wendt pelasi ensimmäisen ottelunsa Ruotsin jalkapallomaajoukkueessa ystävyysottelussa Venezuelaa vastaan tammikuussa 2007. Ensimmäisen arvokilpailujen karsintaottelunsa hän pelasi MM-karsinnassa Albaniaa vastaan syyskuussa 2008. Hän on pelannut kaikkiaan 28 maaottelua, joista neljä on ollut MM- ja seitsemän EM-karsintaotteluja. Viimeksi hän on pelannut maajoukkueessa marraskuussa 2016.

Saavutukset
-----------

**FC Kööpenhamina**

* Tanskan pääsarjamestaruus: 2007, 2009, 2010, 2011
* Tanskan cup: 2009

Lähteet
-------

1. 1 2 3 4  Oscar Wendt Transfermarkt-sivustolla (englanniksi)
2. ↑  FCK skriver med svensk stortalent bold.dk.  (tanskaksi)
3. ↑  West Ham så på Wendt tv2sport.dk.  Arkistoitu 16.10.2008. Viitattu 24.6.2011. (tanskaksi)
4. ↑  Genoa ude efter Wendt tv2sport.dk.  Arkistoitu 10.12.2010. Viitattu 24.6.2011. (tanskaksi)
5. ↑  "Wendt entscheidet sich für Gladbach", 10.6.2011.

Aiheesta muualla
----------------

* F.C. København profile (Arkistoitu – Internet Archive)
* National team profile
**Sonkajärven työväentalo** oli Sonkajärven kunnan Sonkakosken kylässä sijainnut työväentalo, joka tuhoutui tuhopoltossa vuonna 1931.

Historiaa
---------

Sonkajärven työväenyhdistys perustettiin vuonna 1909. Talo valmistui vuonna 1913 Sonkakoskelle. Sisällissodan jälkeen taloa kunnostettiin, ja toiminta jatkui aina vuoteen 1931 saakka. Yhdistys liittyi vuonna 1919 Suomen Sosialistiseen Työväenpuolueeseen mutta palasi vuonna 1924 jälleen SDP:n jäseneksi.

Tuhopoltto
----------

3.–4. joulukuuta 1931 välisenä yönä talo sytytettiin palamaan. Tekijät, kaksi paikallista miestä, ilmoittautuivat itse nimismiehelle seuraavana päivänä. He olivat nauttineet yhdessä alkoholia ja miettineet lähestyvää itsenäisyyspäivää sekä työväentalolle itsenäisyyspäivän illaksi suunniteltuja tansseja, jotka heistä tuntuivat itsenäisyyspäivän herjaamiselta. Isänmaallisissa tunnelmissa he olivat sitten purkaneet suuttumustaan sytyttämällä talon tuleen.

Asiaa käsiteltiin ensimmäistä kertaa käräjillä tammikuussa 1932. Syytettyjen asianajaja esitti, että teon motiivina oli ollut puhdas isänmaallisuus sekä halu suojella pitäjää turmiolliselta aatteelta. Tämän vuoksi syytteet piti hänen mukaansa hylätä, etenkin kun miehet katuivat sitä, että olivat tulleet rikkoneeksi lakia. Lisäksi juopumusta tuli puolustuksen mukaan pitää lieventävänä asianhaarana.

Samoilla käräjillä Sonkajärven työväenyhdistystä alettiin syyttää kommunistiseksi. Talolla kerrottiin vietettävän siveetöntä ja juopottelevaa, huliganismiin rinnastettavaa elämää. Käsittelyä jatkettiin vuosien 1932 ja 1933 aikana. Lopputuloksena Sonkajärven työväenyhdistys lakkautettiin kommunistilakien nojalla, ja tuhopolttajat tuomittiin kumpikin vuoden vankeuteen.

Lähteet
-------

1. ↑  Hyvönen, Onni: *Pohjois-Savon Työväentalot*. Kuopio: Pohjois-Savon Sos.dem. Kulttuurityöntekijät ry. 1988. ISBN 951-99956-5-X.
2. 1 2 3 4  Ruuskanen, Esa: *Viholliskuviin ja viranomaisiin vetoamalla vaiennetut työväentalot*. Jyväskylä: Jyväskylän yliopisto, 2006. ISBN 951-39-2609-5. Teoksen verkkoversio.
Gravis GF1-piiri (kortin äänipiiri).
Gravis Ultrasound (*Classic*)
**Gravis Ultrasound** (**GUS**) on IBM PC -yhteensopivalle laitteistolle suunnattu äänikortti, joka julkaistiin vuonna 1992. Kortti oli ilmestymishetkellään aikaansa edellä ja se pohjautui wavetable-synteesiin. GUS latasi musiikki-instrumentit omaan muistiinsa tietokoneen keskusmuistin sijasta ja kykeni 32 laitteistopohjaisen äänikanavan miksaamiseen, eikä siten tuhlannut kallista prosessoriaikaa.

Gravis Ultrasound kilpaili 1990-luvulla markkinoista tuolloisen Creative Labsin SoundBlaster-kortin kanssa. Huolimatta kortin teknisestä ylivoimaisuudesta, juuri GUS:n puutteellinen SoundBlaster-tuki söi peliteollisuuden kiinnostusta sen tukemiseen. Kortin mukana tuli muistiin ladattavat ohjelmalliset ajurit AdLib-, Sound Blaster- (*SBOS*) ja Roland MT-32/SCC-1 (*Mega-Em*) -äänikorteille .

Gravis Ultrasound muodostui eräänlaiseksi demoskenen standardiksi 1990-luvun alun PC-tuotoksissa, johtuen kortin ominaisuuksista ja sen ohjelmoimisen helppoudesta. Gravis lahjoittikin useita kortteja eri tapahtumissa ja menestyneille demoryhmille, joka vahvisti entisestään GUS:n asemaa. Kortin suosio demoskenen parissa liittyy sen ahkerasti käyttämään tracker-musiikkiin, joka hyödynsi kortin ominaisuuksia suurelti. Kappaleiden sävellys- ja soittorutiinit latasivat kappaleiden instrumentit suoraan kortin muistiin vapauttaen keskusmuistia muuhun käyttöön ja laitteistopohjainen miksaaminen säästi vaivan vastaavalta ohjelmalliselta toteutukselta.

Gravis lopetti korttien valmistamisen vuonna 1997.

Teknisiä ominaisuuksia
----------------------

Alkuperäisen Ultrasoundin mukana tuli 256 kilotavua muistia, joka kuitenkin oli laajennettavissa 1 megatavuun asti. Kortin mainostettiin tukevan CD-tasoista ääntä (*44,1 kHz*) ja se kykenikin siihen, mutta vain jos 14 yhtäaikaista kanavaa oli käytössä, tätä useamman äänikanavan käyttäminen laski näytteenottotaajuutta 19,2 kilohertsiin asti (32 äänikanavaa).

Mallit
------

Gravis Ultrasound Plug & Play Pro
* Ultrasound (myöhemmin nimellä *Ultrasound Classic*)
* Ultrasound MAX
* Ultrasound Extreme
* Ultrasound Plug & Play (PnP)
* Ultrasound Ace

Lähteet
-------

1. ↑  The History of Sound Cards and Computer Game Music *MacGateway*.  Arkistoitu 5.3.2014. Viitattu 1.3.2014. (englanniksi)

Aiheesta muualla
----------------

* Gravis Ultrasound -emulaattori
**Gravimetria** eli painoanalyysi on kemiallinen työmenetelmä, jossa aineen koostumus tai pitoisuus määritetään saostamalla jotakin tunnettua, niukkaliukoista yhdistettä tutkittavasta liuoksesta. Analyysin periaate on siis seuraava: analyyttiä käyttäen saostetaan tutkittavasta liuoksesta niukkaliukoinen, tunnetun kaavan omaava yhdiste. Muodostuva sakka kuivataan tai poltetaan, jonka jälkeen se punnitaan. Punnitustuloksen ja tunnetun aineen molekyylikaavan avulla voidaan laskea halutun aineen pitoisuus. Oikein suoritettuna gravimetrinen analyysi on tarkka eikä vaadi standardiyhdisteitä.

Menetelmän rajoitukset
----------------------

* Tarkkuus edellyttää huolellista työtä
* Tarkkuus edellyttää erittäin puhtaiden välineiden käyttöä
* Määritettävän aineen ohella jokin muukin aine voi saostua
* Analyysi on hidas eikä sovellu monta näytettä sisältäviin sarja-analyyseihin

Katso myös
----------

* Okkluusio

Lähteet
-------

1. 1 2  Thomas Scott, Mary Eagleson: *Concise encyclopedia chemistry*, s. 469. Walter de Gruyter, 1994. ISBN 978-3110114515. Kirja Googlen teoshaussa (viitattu 5.7.2014). (englanniksi)

Aiheesta muualla
----------------

* Etälukio: Kvantitatiivisia analyysimenetelmiä, Gravimetria (Arkistoitu – Internet Archive)
**Vesa Kähkölä** (s. 30. tammikuuta 1959) on suomalainen kestävyys- ja maastojuoksija. Urallaan hän edusti vuoteen 1980 Tervolan Terävää ja uransa huippuvuodet Tornion Pyryä. 

Kähkölä saavutti pronssia Kalevan kisojen kympillä vuonna 1984, mutta alkoi vähitellen keskittyä maratonille. Heti syksyn 1984 SM-maratonilla Liperissä irtosi hopeamitali kuten seuraavan kevään maastoista. Vain kaksi viikkoa maastojuoksukisan jälkeen Vesa Kähkölä saavutti ensimmäisen yleisen sarjan Suomen mestaruutensa SM-maratonilla Valkeakoskella. Mitalisarja jatkui vuonna 1987 SM-maratonilla Uudessakaupungissa hopeamitalilla ja SM-maastojuoksussa mestaruudella. Kittilän ruskamaratonilla Kähkölä saavutti huippuajan 2.12.25, mutta matka osoittautui alimittaiseksi, eikä tulos jäänyt ennätyskirjoihin. Nämä saavutukset eivät riittäneet Rooman MM-kisoihin. Radalla tuli 10 000 metrillä vuoden 1984 hopean lisäksi pronssia 1986.

Vuodesta 1988 tuli uran paras – samalla oli olympiavuosi. Keväällä Kähkölä oli Bostonin maratonilla paras suomalainen ennätyksellään 2.16.17 ja kesäkuussa 1988 hän saavutti Suomen mestaruuden Kotkassa. Tulos ei riittänyt silloiselle SUL:n juoksujen valmennusjohtajalle Juha Väätäiselle esittää Kähkölää Soulin olympialaisiin maratonedustajaksi.

Ura päättyi syksyyn 1988. Kähkölä saavutti urallaan vuosina 1976–1988 yhteensä 23 SM-mitalia, kolme Euroopan cup -edustusta, kolme MM-maastoedustusta, kerran nuorten EM-kisoissa, neljä nuorten maaottelua.

Uransa jälkeen Kähkölä toimi urheilun järjestötehtävissä. Hän toimi Tornion Pyryn yleisurheilujaoston puheenjohtaja vuosina 1991–1992, Tornion Pyryn puheenjohtajana vuosina 1992–2002. Siirryttyään Torniosta Etelä-Savoon Kähkölä on toiminut paikallisen Mäntyharjun Virkistyksen yleisurheilujaoston puheenjohtajana vuosina 2004–2007 ja sen jälkeen yleisurheilujaoston jäsenenä. Vuonna 2009 hän sai opetusministeriön ansiomitalin Suomen liikuntakulttuurin ja urheilun hyväksi tekemästä työstä.

Henkilökohtaiset ennätykset
---------------------------

|  |  |  |  |
| --- | --- | --- | --- |
| 1 500 m | 3.49,53 | 1. heinäkuuta 1980 | Turku |
| 3 000 m | 8.05,25 | 10. kesäkuuta 1980 | Vantaa, Myyrmäki |
| 5 000 m | 13.42,37 | 16. kesäkuuta 1981 | Helsinki |
| 10 000 m | 28.29,54 | 21. elokuuta 1984 | Lahti |
| maraton | 2.16.17 | 18. huhtikuuta 1988 | Boston, Massachusetts |

Lähteet
-------

1. 1 2  Vesa Kähkölä Tilastopaja (vaatii kirjautumisen, maksullinen palvelu).
2. ↑  Kun Heinäkengät koetteli SUL:n pinnaa Vainion kilpailukiellolla  6.9.2013. lapinkansa.fi.  Arkistoitu 3.5.2014. Viitattu 3.5.2014.
3. ↑  Ilkka Teerijoki ja Tornion kaupunki: "Urheilukaupunkiasema vahvistuu", *Tornion Historia 3*, s. 502. Yleisurheilijoitakin Suomen huipulle. Porvoo: , 2010. ISBN 979-952-99540-3-2.
4. ↑  Kestävyysjuoksun kisavalintojen synkkä historia  22.6.2012. raasto.com. Viitattu 3.5.2014.
5. ↑  Soulin valinnat tehty.  *Kaleva*, 2.9.1988.
6. ↑  Vesa Kähkölälle OPM:n ansiomitali ja MäVin äiskille Tukijalka-palkinnot  30.4.2009. sporttisaitti.com.  Arkistoitu 3.5.2014. Viitattu 3.5.2014.
**Loma** (myös *looma*, *toma*) on Guineassa ja Liberiassa asuvien lomien puhuma mandelainen kieli.

Kieltä puhutaan Guinean Nzérékorén alueen Macentan prefektuurissa sekä Liberian luoteisosassa Lofan piirikunnassa. Puhujia on arviolta 220 000 Guineassa ja 195 000 Liberiassa (vuonna 2012).

Loma kuuluu mandekielten länsihaaran lounaisryhmään. Sen lähimmät sukukielet ovat bandi ja zialo. Loma jakautuu useisiin toisistaan voimakkaasti poikkeaviin murteisiin. Ethnologue jakaa sen kahdeksi erilliseksi kieleksi, Guinean tomaksi ja Liberian lomaksi.

Kieltä on aikaisemmin kirjoitettu omaperäisellä tavukirjoituksella. Nykyään käytetään latinalaista kirjaimistoa. Lomaa opetetaan lähetystyöntekijöiden perustamissa koluissa ja sillä julkaistaan jonkin verran kirjallisuutta. Lingua francana lomat käyttävät maninkaa, liberianenglantia ja ranskaa.

Lähteet
-------

* *Jazyki mira: jazyki mande*. Sankt-Peterburg: Nestor-Istorija, 2017. ISBN 978-5-4469-0824-0.

### Viitteet

1. 1 2  Jazyki mira, s. 343.
2. ↑  Toma *Ethnologue*. Viitattu 26.10.2019.
3. ↑  Loma *Ethnologue*. Viitattu 26.10.2019.
4. ↑  Jazyki mira, s. 344–345.
5. ↑  Jazyki mira, s. 344.
Jebel Irhoud-1, ihmisen kallo.
**Djebel Irhoud** (*Jebel Irhoud*) on Marokossa sijaitseva arkeologinen alue, josta on löydetty nykyihmisen eli *Homo sapiensin* 300 000 vuotta vanhat fossiilit. Ne ovat 100 000 vuotta vanhemmat kuin aiemmin Itä-Afrikasta Etiopian Omo Kibishistä löydetyt vanhimpina pidetyt nykyihmisen fossiilit.

Djebel Irhoudista löydettyjä kivityökaluja.
Jebel Irhoudista löydettiin ensimmäiset fossiilit jo 1960-luvulla. Vuonna 2004 alueella aloitettiin uudet kaivaukset. Kaivauksia johti Max Planck -instituutin Leipzigissa toimivan evoluutioantropologian yksikön paleoantropologi Jean-Jacques Hublin. Fossiileja oli löytämässä myös Marokon INSAP-instituutin tutkimusryhmä, jota johti Abdelouahed Ben-Ncer. Löydettyjen fossiilien joukossa on viiden eri yksilön luita: muun muassa kallon osia, osa alaleukaa, hampaita ja pitkiä luita. Lisäksi löydettiin eläinten luita ja kivityökaluja. Löydöksiä tutkimalla saatiin määriteltyä tarkka aika jolloin nykyihminen asui Djebel Irhoudissa.

Jean-Jacques Hublin esittelee kallolöytöä vuonna 2017.
Hublin ryhmineen teki satoja erilaisia mittauksia, kerroskuvauksia ja tilastollisia analyysejä löytyneiden fossiilien kasvonpiirteistä. Ne paljastivat, että 300 000 vuotta sitten esi-isien kasvonpiirteet olivat lähestulkoon samanlaiset kuin nykyihmisellä. Kallo oli vain hieman pitkulaisempi.

Lähteet
-------

1. 1 2 3  Vanhalakka, Vesa: Ihminen levisi Afrikassa 300 000 vuotta sitten.  *Aamulehti*, 8.6.2017, s. A8.
2. ↑  The first of our kind  7.6.2017. Max Planck Institute for Evolutionary Anthropology. Viitattu 30.7.2017.

Aiheesta muualla
----------------

* Kuvia tai muita tiedostoja aiheesta **Djebel Irhoud** Wikimedia Commonsissa
**Lomaraha** tai **lomaltapaluuraha** on useimmissa työsuhteissa käytössä oleva lisäpalkkio. Lomarahan maksaminen ei perustu vuosilomalakiin vaan joko työehtosopimukseen, työpaikalla noudatettuun käytäntöön tai työsopimukseen. Työntekijällä ei siten ole ilman eri sopimusta oikeutta lomarahaan. Jos lomarahasta on kuitenkin sovittu joko suullisesti tai kirjallisesti tai sitä on aikaisemmin vakiintuneesti maksettu, työnantaja ei voi lopettaa maksamista.

Työ- ja virkaehtosopimuksissa on yleensä sovittu lomarahasta, joka maksetaan lomapäivien normaalin palkan lisäksi.

Lomaraha on 50 % vuosilomapalkasta, eikä sitä yleensä makseta lomakorvauksesta. Lomaraha maksetaan yleensä sen palkanmaksun yhteydessä, jolloin työntekijän palkka lomaltapaluupäivältä maksetaan tai olisi maksettu, jos hän olisi palannut työhön, tai se voidaan maksaa vuosilomapalkan yhteydessä.

Lomaltapaluuraha maksetaan yleensä sillä ehdolla, että työntekijä palaa lomalta suoraan töihin (eikä esimerkiksi lakkoile tai jättäydy pois töistä), mutta tästä voidaan poiketa työnantajan suostumuksella. Monet työnantajat ottivat lomaltapaluurahan yksipuolisesti käyttöön varmistaakseen, että työntekijät tulevat loman jälkeen takaisin töihin, ja nykyään lomarahasta on tapana sopia työehtosopimuksissa yhdessä ammattiliittojen kanssa. 

Useilla työpaikoilla on mahdollista vaihtaa lomarahat vapaiksi, millä voi saada ylimääräisiä lomarahavapaapäiviä normaalin loman lisäksi.

Myös verotus tuntee termit lomaraha, lomaltapaluuraha ja lomakorvaus.

Katso myös
----------

* Vuosiloma

Lähteet
-------

1. ↑  Vuosilomapalkka ja lomaraha, Työmarkkina-avain (luettu 17.4.2012)
2. ↑  Valtioneuvoston asetus työttömyysetuutta määrättäessä huomioon otettavasta tulosta annetun valtioneuvoston asetuksen muuttamisesta , Finlex

Aiheesta muualla
----------------

* Lomapalkka ja -korvaus[vanhentunut linkki], Palvelualojen ammattiliitto PAM
* Lomaraha (Arkistoitu – Internet Archive), Toimihenkilöliitto ERTO, Työsuhdeopas
* Lomaraha (Arkistoitu – Internet Archive) irtisanoutumistilanteessa
**Yleinen suhteellisuusteoria** 

 

G\_{\mu \nu} = {8\pi G\over c^4} T\_{\mu \nu}\,

Perusperiaatteet 

* Erityinen suhteellisuusteoria
* Ekvivalenssiperiaate
* Maailmanviiva
* Riemannin geometria


Ilmiöt 

* Musta aukko
* Tapahtumahorisontti
* Linssit
* Aallot
* Singulariteetti
* Gravitomagnetismi
* Geodeettinen ilmiö


Yhtälöt 

* Newtonin jälkeinen formalismi
* Einsteinin kenttäyhtälöt


Muut teoriat 

* Kaluza-Klein
* Kvanttigravitaatio


Ratkaisut 

Schwarzschild · Kasner · Kerr   

Milne · Reissner-Nordström   

FLRW-metriikka

Tieteilijöitä 

Einstein · Minkowski · Eddington  
Lemaître · Schwarzschild  
Robertson · Kerr · Fridman  
Chandrasekhar · Hawking

 

malline: näytä • keskustele • muokkaa

**Gravitomagnetismi** on ilmiö, jossa pyörivä tai kiihtyvä kappale vetää vähäisessä määrin avaruutta ja aikaa mukanaan. Se on Albert Einsteinin esittämän yleisen suhteellisuusteorian vuonna 1918 teoreettisesti ennustettu johdannainen. Se tunnetaan myös nimillä *frame-dragging -efekti* ja keksijöidensä itävaltalaisten Josef Lensen ja Hans Thirringin mukaan **Lensen–Thirringin ilmiönä**.

Suhteellisuusteoria on jo ennustanut oikein todennetusti energian mahdollisen muuttumisen massaksi ja päinvastoin. Samoin on todennettu ulkopuolisesta havainnoijasta katsottuna valon nopeutta lähestyvän objektin muuttuvan näennäisesti painavammaksi ja lyhyemmäksi – tätä kuvataan matemaattisesti Lorentz-muunnoksilla. Gravitomagnetismi tarkoittaa sitä, että pyörivän tai kiihtyvän massan läheisyydessä sijaitsevan kohteen pitäisi siirtyä verrattuna siihen, mitä Newtonin mekaniikka ennustaisi, joskin tavattoman vähän: muutamia triljoonasosia. Gravitomagnetismia ei ole yksiselitteisesti todennettu, mikä johtunee mittauslaitteiden tarkkuusvaatimuksesta.

Gravitomagnetismin olemassaolo selittäisi kvasaarien odotettua voimakkaamman säteilyn sekä pyörivien mustien aukkojen läheisyydessä esiintyvän säteilyn voimakkuuden verrattuna pyörimättömiin aukkoihin. Lisäksi lentokoneiden toiminnassa havaittuja erikoisia ilmiöitä voitaisiin selittää gravitomagnetismin avulla.

Ilmiön olemassaoloa ovat yrittäneet tutkia mm. Leccen yliopistossa italialainen Ignazio Ciofolini sekä Marylandin yliopistossa Baltimoressa Erricos Pavlis. He ovat mitanneet geodeettisten LAGEOS-satelliittien sijaintia maahan nähden, mutta mittauksessa on havaittu vain noin kahdestoista miljoonasosa-asteen poikkeama odotetusta. Myös NASAn Gravity Probe B -satelliitin havainnoissa on todettu odottamattoman korkeat virherajat. Lensen–Thirringin ilmiötä on yritetty havaita myös tutkimalla Marsia kiertävän Mars Global Surveyor -satelliitin liikettä. Tästä saadut tulokset ovat rohkaisevia, mutta virherajat ovat edelleen suuret.

Aiheesta muualla
----------------

* LAGEOS (Arkistoitu – Internet Archive) (englanniksi)
* Gravity Probe B (englanniksi)
* Iorio L. (2006) *Evidence of the gravitomagnetic field of Mars* (arXiv preprint) (englanniksi)
**Pekka Tyni** (s. 1956) on suomalainen kosketinsoittaja, pianisti ja kanttori. Hän toimii tällä hetkellä Porissa Reposaaren seurakunnan kanttorina. Aikaisemmin hän on työskennellyt pitkään myös Someron ja Somerniemen seurakunnissa.

Tyni aloitti pianonsoiton kuusivuotiaana ja oli myöhemmin kymmenen vuoden ajan Pori Big Bandin pianistina 1970- ja 1980-luvuilla. Hän on soittanut useissa yhtyeissä, joita ovat muun muassa Ensi Apu, Elonkorjuu, Pekka Pohjola Group ja Jukka Syrenius Band. Lisäksi Tyni on ollut mukana useiden jazzmuusikoiden, kuten Jari Perkiömäen ja Tuppu Orrenmaan kokoonpanoissa sekä soittanut Uuden Musiikin Orkesterissa. Hän on vieraillut myös muun muassa Even ja Mamban levyillä. Vuonna 2002 Tyni julkaisi Jari Huhtasalon kanssa albumin, joka sisälsi useiden eri suomalaisten säveltäjien tuotantoa.

Pekka Tynin nykyinen yhtye on Electric Crayon Set, jossa soittaa myös hänen veljensä Seppo Tyni. Lisäksi hän esiintyy yhdessä puolisonsa Minna Liettyä-Tynin kanssa.

Valikoitu diskografia
---------------------

**Pori Big Band**

* *Live at Pori Jazz Festival* (1976)
* *Pori Big Band & Ernie Wilkins* (1977)
* *Pori Jazz 80* (1980)

**Elonkorjuu**

* *Flying High, Running Fast* (1978)
* *Footprints* (2015)

**Pekka Pohjola Group**

* *Kätkävaaran lohikäärme* (1980)

**Uuden Musiikin Orkesteri**

* *UMO Plays the Music of Pekka Pohjola ‎– Beauty and the Beast* (1981)

**Jukka Syrenius Band**

* *Memories Of Tomorrow* (1983)

**Minna Tyni Band**

* *Navajo* (1995)

**Pekka Tyni & Jari Huhtasalo**

* *Suomalaisin sävelmin ja sanoin* (2002)

**Electric Crayon Set**

* *One Man's Trash* (2001)
* *What A Rotter Of A Day!* (2007)

Lähteet
-------

1. ↑  Tyni, Pekka *kansalliskirjasto.finna.fi*. Viitattu 2.8.2023.
2. ↑  Reposaaren seurakunta (Arkistoitu – Internet Archive) Porin ev.lut. seurakuntayhtymä. Viitattu 21.3.2014.
3. 1 2 3 4  Suomalaisin sävelmin ja sanoin (Arkistoitu – Internet Archive) Viitattu 21.3.2014.
4. ↑  Pekka Tyni Discogs. Viitattu 21.3.2014.
5. ↑  THE ELECTRIC CRAYON SET: What A Rotter Of A Day! Soundi, 08/2007. Viitattu 21.3.2014.
*Tämä artikkeli käsittelee saariryhmää. Lomaiviti on myös austronesialainen kieli.*

**Lomaiviti** on saariryhmä Fidžillä. Saariryhmä muodostuu yhdeksästä pääsaaresta ja useista pienemmistä saarista, joiden yhteenlaskettu pinta-ala on 411 neliökilometriä. Saarilla asui yhteensä 15 657 henkeä vuoden 2017 väestönlaskennassa.

Lomaivitin pääsaari on Ovalau, jonka suurin kaupunki Levuka kuuluu Unescon maailmanperintöluetteloon. Eurooppalaiset valaanpyytäjät asuttivat saaren alun perin 1830-luvulla. 1860-luvulla saarille perustettiin puuvillaplantaaseja ja saariston asukasluku kasvoi huomattavasti. Levukasta tuli Fidžin ensimmäinen pääkaupunki vuonna 1871.

Fidžin hallinto siirrettiin Suvaan vuonna 1880-luvulla sen paremman sijainnin vuoksi. Saariston taloudellinen merkitys Fidžille on sittemmin vähentynyt, ja saariryhmä elää turismista ja alkutuotannosta*lähde?*.

Lähteet
-------

1. 1 2  Fiji Divisions, Provinces & Major Urban Areas *Citypopulation*. citypopulation.de. Viitattu 12.12.2018. (englanniksi) (saksaksi)
2. ↑  Lomaiviti Group Islands GoVisitFiji.  Arkistoitu 13.4.2016. Viitattu 12.1.2015. (englanniksi) (Internet Archive)
3. ↑  Lomaiviti Group Tourism Fiji. Viitattu 12.1.2015. (englanniksi)
4. ↑  Suva. GoVisitFiji
**Lomamatkat** oli suomalainen valmismatkoja myyvä matkatoimisto. Alun perin Suomen Kommunistisen Puolueen omistama*tarkistettava*. yhtiö kuului vuodesta 2016 samaan matkakonserniin kuin Matka-Vekka. Yhtiön omistaa islantilainen Primera Travel Group -yhtiö. Toukokuussa 2016 Primera ilmoitti luopuvansa Lomamatkat-tavaramerkistä ja toimivansa jatkossa pelkästään brändillä Matkavekka.

Historia
--------

1990-luvun alkuun asti Lomamatkat Oy:n omisti Suomen Kommunistinen Puolue Variant-yrityksen kautta. Kesäkuussa 1992 Lomamatkat meni konkurssiin. Vuonna 2000 espanjalainen Finspan osti 70 prosenttia Lomamatkojen osakkeista. Vuonna 2002 Matka-Vekka osti Lomamatkat Finspanilta ja yksityisiltä omistajilta. Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Matkavekka ja Lomamatkat jatkoivat Primera Holidays Oy:n tuotemerkkeinä ja erillisinä verkkokauppoina kesään 2017 asti, jolloin Lomamatkat-tuotemerkistä luovuttiin.

Primera Travel Groupin aikana Lomamatkojen nimellä myydyt valmismatkat lennettiin pääasiassa Primera Airilla, yhtiön omalla charter-lentoyhtiöllä. Toisinaan käytettiin myös Finnairia, Onur Airia ja Jet Timeä. Lentäjät ja muu miehistö olivat osittain suomalaisia.

Lähteet
-------

1. ↑  Matkavekka ja Lomamatkat ovat nyt yhdessä Matkavekka[vanhentunut linkki], Primera Travel Group 31.5.2017.
2. ↑  Skp:n kiinteistöjohtaja miljoonakorvauksiin[vanhentunut linkki] Helsingin Sanomat 17.6.2000
3. ↑  Espanjalaisyritys osti Lomamatkat[vanhentunut linkki] Helsingin Sanomat 24.2.2000
4. ↑  Matka-Vekka osti Lomamatkat[vanhentunut linkki] Helsingin Sanomat 30.1.2002

Aiheesta muualla
----------------

* Matkavekan verkkosivut (Arkistoitu – Internet Archive)
* Primera Airin kotisivut (Arkistoitu – Internet Archive)
*Tämä artikkeli käsittelee juristi Ville Oksasta. Muita samannimisiä henkilöitä on lueteltu täsmennyssivulla.*
Ville Oksanen hakkeroimassa Openmind-tapahtumassa Tampereella vuonna 2006.
**Ville Oksanen** (26. joulukuuta 1976 Eura – 23. marraskuuta 2014 Helsinki) oli suomalainen kansalaisaktivisti ja lakimies, joka tunnettiin kansalaisoikeuksien ja sananvapauden puolustajana sekä yhteiskunnallisena keskustelijana. Hän oli yksi Electronic Frontier Finland -yhdistyksen perustajista. Hän toimi myös sen puheenjohtajana 2004–2005 ja oli kuollessaan yhdistyksen varapuheenjohtaja.

Oksanen oli osakkaana digilainsäädäntöön erikoistuneessa Turre Legal -asianajotoimistossa. Hän väitteli tohtoriksi digitaalisista tekijänoikeuksista vuonna 2008 ja oli vuonna 2014 tutkijana Aalto-yliopiston tietotekniikan laitoksella. Lisäksi hän toimi Tietokone-lehden, Tietoviikko-lehden sekä Verkkouutisten blogikirjoittajana.

Poliittiselta kannaltaan Oksanen oli liberaali kokoomuslainen. Hän toimi Kokoomusnuorten varapuheenjohtajana ja oli vuosina 1999–2000 Kokoomuksen puoluehallituksen varajäsen kuten Ben Zyskowiczin eduskunta-avustajakin.

Oksanen kuoli 37-vuotiaana äkilliseen sairauteen Helsingissä marraskuussa 2014.

Lähteet
-------

1. ↑  Hietanen, Herkko & Kemppinen, Jukka & Pitkänen, Olli ym.: Ville Oksanen *hs.fi*.  Arkistoitu 19.9.2015. Viitattu 4.12.2014.  (Internet Archive)
2. ↑  Kansalaisten digioikeuksia puolustanut Ville Oksanen on kuollut  23.11.2014. Yle Uutiset. Viitattu 24.11.2014.
3. ↑  Poropudas, Timo: Nykynäkymin Orwell oli optimisti *Taloussanomat*.  19.8.2004. Viitattu 23.11.2014.
4. ↑  Esa Mäkinen: Pyhä järki *Ylioppilaslehti*.  28.1.2005. Viitattu 24.11.2014.
5. ↑  Halminen, Laura: Digivaikuttaja Ville Oksanen on kuollut *HS.fi*.  23.11.2014. Viitattu 23.11.2014.  (Internet Archive)

Julkaisuja
----------

* Ville Oksanen: *Five Essays on Copyright in the Digital Era*. Turre Publishing. ISBN 978-952-99834-4-5. Teoksen verkkoversio (pdf) (viitattu 23.11.2014). (englanniksi) (väitöskirja)

Aiheesta muualla
----------------

* Ville Oksasen: Usko järkeen, Food & Photos – Law & Politics -blogi (Internet Archive)
* Kari A. Hintikka: Muistokirjoitus: Ville Oksanen @villoks *Suomen Kuvalehti*.  24.11.2014.
* Lassi Lapintie: Väsymätön digioikeuksien puolustaja - Ville Oksanen 1976–2014 *Iltalehti*.  25.11.2014.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)

 |

 |
**Permangaanihappo** (HMnO4) on mangaanin happihappoihin kuuluva epäorgaaninen yhdiste.

Ominaisuudet ja valmistus
-------------------------

Permangaanihappo on epästabiili yhdiste ja puhtaana sitä ei ole eristetty. Sen dihydraatti (HMnO4·2H2O) sen sijaan tunnetaan myös kiteisenä alle 18 °C:n lämpötilassa. Permangaanihappo liukenee hyvin veteen ja vesiliuokset aina 20 % permangaanihappopitoisuuteen asti ovat stabiileja. Permangaanihappo on hyvin voimakas hapetin. Yhdiste on myös vahva happo ja sen vahvuus on typpihapon luokkaa. Väriltään permangaanihappo on violettia.

Permangaanihappoa muodostuu mangaaniheptoksidin ja veden välisessä reaktiossa. Tyypillisempi tapa on kuitenkin bariumpermanganaatin ja rikkihapon tai heksafluoripiihapon välinen reaktio. Näissä reaktioissa saostuu veteen niukkaliukoinen bariumin sulfaatti- tai heksafluorisilikaattisuola ja permangaanihappo jää liuokseen. Yhdistettä voidaan valmistaa myös hapettamalla raudan ja mangaanin seosta elektrolyyttisesti.

Lähteet
-------

1. 1 2  Kenneth Pisarczyk: *Manganese Compounds, Kirk-Othmer Encyclopedia of Chemical Technology*, John Wiley & Sons, New York, 2005. Viitattu 7.12.2017.
2. ↑  Thomas Scott, Mary Eagleson: *Concise encyclopedia chemistry*, s. 622. Walter de Gruyter, 1994. ISBN 978-3110114515. (englanniksi)
3. 1 2  Anil Kumar De: *A Text Book of Inorganic Chemistry*, s. 705. New Age International, 2003. ISBN 978-81-224-1384-7. Kirja Googlen teoshaussa (viitattu 7.12.2017). (englanniksi)
Hwasong-10 (Musudan).
Pohjois-Korean ohjusten kantomatka.
**Musudan** on Pohjois-Korean strateginen keskimatkan ohjus, joka perustuu venäläiseen R.27 Zyb -ohjukseen. Ohjusta näytettiin ensi kertaa lokakuun 2010 paraatissa ja sitä testattiin ensimmäisen kerran vuonna 2016. Musdan-ohuksia saattaa olla Iranillakin. Sukellusveneestä laukaistava KN-11-ohjus muistuttaa Musudania.

Yleistä
-------

Ohjus tunnetaan myös mm. nimillä *Mirim*, *BM-25*, *Taepodong X*, *Nodong-B*, *Rodong-B* jne. Ohjus on muunneltu, pidennetty venäläinen R-27 Zyb, joka tunnetaan lännessä myös nimellä SS-N-6 Serb.
Ohjus on liikuteltava ja käyttää nestemäistä polttoainetta. Ohjuksen kantomatka 2500-4000 km, taistelukärki painaa noin tonnin. tarkkuus CEP 1,3 km.

Merkitys ohjusohjelmassa
------------------------

Pohjois-Korea sai ohjuksen perustamiseen tarvittavat tiedot joskus välillä 1992-1998, kun Neuvostoliitto oli romahtanut. Ohjusta ei liene sijoiteltu, mutta sitä on käytetty luultavasti KN-08-ohjuksen kehittämisessä. Musudania muistutata läheiesti Pohjois-Koreansukellusveneestä laukaistava KN11-ohjus.

Katso myös
----------

* KN-08
* R-27 Zyb

Lähteet
-------

1. ↑
**Johan Koch** (s. 26. marraskuuta 1984 Söderfors*lähde?*) on ruotsalais-saksalainen jääpalloilija. Hän edustaa Ruotsin Elitserienissä pelaavaa IFK Vänersborgia.

Johan Koch aloitti uransa syksyllä 2003 Sundsvallin Selånger SK:ssa, joka pelasi hänen pelivuosinaan toiseksi korkeinta sarjatasoa. Syksyllä 2007 hän siirtyi Broberg/Söderhamn Bandyyn, jossa hän nousi joukkueen keskeiseksi pelaajaksi. Kahden Broberg-kauden jälkeen Koch siirtyi toiseen Eltserien-seuraan IFK Vänersborgiin, jossa hän on edustanut kevääseen 2019*lähde?* mennessä kymmenen kautta.

Kochin isänäiti oli kansallisuudeltaan saksalainen. Tällä perusteella Koch sai syksyllä 2018 kaksoiskansalaisuuden eli Ruotsin kansalaisuuden lisäksi Saksan. Kansalaisuuden ottamista ja Saksan joukkueeseen liittymistä edisti kisojen järjestäminen hänen kotipaikkakunnallaan Vänersborgissa. Koch pelasi MM-kisoissa neljä ottelua ja oli vaikuttamassa Saksan menestykseen kisoissa Saksan sijoittuessa seitsemänneksi. Koch oli maalipörssissä korkealla tehtyään kaikkiaan 11 maalia.

Saavutukset
-----------

**Maajoukkueessa**

* MM-kisat: 2019

Lähteet
-------

* International Bandy Database

### Viitteet

1. ↑  Johan Koch skjuter Broberg mot toppen  28.11.2008. st.nu. Viitattu 1.3.2019. (ruotsiksi)
2. ↑  Nytt tvåårs kontrakt för Johan Koch  9.3.2017. ifkvanersborg.se. Viitattu 1.3.2019. (ruotsiksi)
3. ↑  Johan Koch blir VM-spelare  22.11.2018. ifkvanersborg.se. Viitattu 1.3.2019. (ruotsiksi)
4. ↑  World Championship (Group A) – 2019  2.2.2019. rusbandy.ru. Viitattu 1.3.2019. (englanniksi)